Tirreno-Adriático

A Tirreno-Adriático é unha carreira ciclista que se disputa cada ano no mes de marzo en terras italianas. Trátase dunha carreira de sete tiradas, que percorre un traxecto que vai dende as costas do Mar Tirreno ás costas do Mar Adriático, polo que se lle chama "a carreira dos dous mares". Está considerada por moita xente como a segunda carreira por tiradas máis importante de Italia, por detrás do Giro de Italia.
A proba foi creada no ano 1965 e ten moito prestixio, de xeito que está incluída no calendario internacional do UCI ProTour.

É moi habitual que o gañador da Tirreno-Adriático se impoña ós demais corredores por uns poucos segundos de vantaxe, as mais das veces froito das bonificacións que se acadan nas chegadas á meta en cada tirada. Ten pasado mais dunha vez que en tódalas tiradas se chegue ao sprint e polo tanto o gañador da proba sexa o esprinter que gañou mais tiradas, ou sexa, o que acadou mais segundos de bonificación nas chegadas a meta.

A maioría dos anos hai unha tirada que remata na localidade de Macerata, na cal hai unha longa costa cunha inclinación ata do 21%, na que de cando en vez algún ciclista ten acadado a vantaxe definitiva para vencer na proba.

A carreira remata sempre na localidade de San Benedetto del Tronto, na provincia de Ascoli Piceno.

 Gañadores 
O ciclista que máis veces gañou a Tirreno-Adriático foi o clasicómano belga Roger De Vlaeminck, quen acadou a vitoria seis anos seguidos entre 1972 e 1977.

AnoGañadorTiradasQuilómetros totais 2016   Greg Van Avermaet   7  1019,8  2015  Nairo Quintana   7  1004,4  2014  Alberto Contador   7  1019,1 2013  Vincenzo Nibali   7  1051,2  2012  Vincenzo Nibali   7  1063,2  2011  Cadel Evans   7  1.075,1  2010  Stefano Garzelli   7  1.229  2009  Michele Scarponi   7  1.042,5  2008  Fabian Cancellara   7  1.119  2007  Andreas Klöden   7  1.111,8   2006  Thomas Dekker   7  1.108,5  2005  Óscar Freire   7  1.033,4 2004  Paolo Bettini   7  1.228  2003  Filippo Pozzato   7  1.235 2002 Erik Dekker   7  1.049  2001  Davide Rebellin   8  1.155  2000  Abraham Olano  8  1.249  1999  Michele Bartoli   8  1.412  1998  Rolf Jaermann   8  1.4371997 Roberto Petito  8  1.162  1996  Francesco Casagrande   8  1.370 1995 Stefano Colage   8  1.422 1994  Giorgio Furlan   8  1.316  1993 Mauricio Fondriest   8  1.431 1992 Rolf Sørensen   8  1.166 1991  Herminio Díaz Zabala   8  1.317  1990  Tony Rominger   8  1.041 1989  Tony Rominger   7  1.071  1988  Erich Maechler   6  930 1987  Rolf Sørensen  6  936  1986  Luciano Rabottini   6  981  1985  Joop Zoetemelk   6  1.011  1984  Tommy Prim   6  1.043  1983 Roberto Visentini   5  857   1982  Giuseppe Saronni   5  820  1981 Francesco Moser   5  835  1980  Francesco Moser  5  814  1979  Knut Knudsen  5  916  1978 Giuseppe Saronni   5  864  1977 Roger De Vlaeminck   5  809  1976 Roger De Vlaeminck   5  882  1975  Roger De Vlaeminck   5  816  1974  Roger De Vlaeminck   5  781  1973  Roger De Vlaeminck   5  582  1972 Roger De Vlaeminck   5  884  1971  Italo Zilioli   5  985  1970  Antoon Houbrechts   5  913  1969  Carlo Chiappano   5  946  1968  Claudio Michelotto   5  1.037 1967  Franco Bitossi   5  1.068  1966  Dino Zandegu   3  604

 Véxase tamén 
 Outros artigos 
 Giro de Italia
 Ligazóns externas 
 Información especial sobre a Tirreno-Adriático 

Categoría:Competicións de ciclismo de Italia
Categoría:Probas do UCI ProTour
Categoría:Probas do UCI WorldTour